CELEX: 32020D1202
Language: ro
Date: 2020-08-14 00:00:00
Title: Decizia de punere în aplicare (UE) 2020/1202 a Comisiei din 14 august 2020 de încheiere a procedurii antidumping privind importurile de minicuie și agrafe originare din Republica Populară Chineză și de punere sub supraveghere a importurilor de minicuie și agrafe originare din Republica Populară Chineză

17.8.2020   
               
               
                  RO
               
               
                  Jurnalul Oficial al Uniunii Europene
               
               
                  L 269/40
               
            
         DECIZIA DE PUNERE ÎN APLICARE (UE) 2020/1202 A COMISIEI
         din 14 august 2020
         de încheiere a procedurii antidumping privind importurile de minicuie și agrafe originare din Republica Populară Chineză și de punere sub supraveghere a importurilor de minicuie și agrafe originare din Republica Populară Chineză
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1), în special articolul 9 alineatul (1),
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (2), în special articolul 56 alineatul (5),
         întrucât:
         1.   PROCEDURĂ
         
         
                     (1)
                  
                  
                     La 18 decembrie 2019, Comisia Europeană a deschis o procedură antidumping privind importurile de minicuie și agrafe originare din Republica Populară Chineză prin publicarea unui aviz de deschidere în Jurnalul Oficial al Uniunii Europene (3).
                  
               
                     (2)
                  
                  
                     Ancheta a fost deschisă în urma unei plângeri depuse de șase producători din UE: Atrom Impex srl (România), Bizon Int. Sp. z.o.o. (Polonia), Ergo Staples (Croația), Grupodesa (Spania), Omer SpA (Italia) și Velo srl (Italia), (denumiți în continuare „reclamanții”), reprezentând mai mult de 50 % din producția totală a Uniunii de minicuie și agrafe. Plângerea conținea dovezi privind existența unui dumping și a unui prejudiciu important cauzat de acesta, care au fost considerate suficiente pentru a justifica deschiderea anchetei.
                  
               
                     (3)
                  
                  
                     În avizul de deschidere, Comisia a invitat părțile interesate să o contacteze în vederea participării la anchetă. În plus, Comisia a informat cu privire la deschiderea anchetei în mod specific reclamanții, alți producători cunoscuți din Uniune, producătorii-exportatori cunoscuți și autoritățile din China, importatorii, furnizorii și utilizatorii cunoscuți, comercianții, precum și asociațiile despre care se cunoaște că sunt părți vizate de deschiderea anchetei și i-a invitat să participe la anchetă.
                  
               
                     (4)
                  
                  
                     Toate părțile interesate au avut posibilitatea de a prezenta observații cu privire la deschiderea anchetei și de a solicita să fie audiate de Comisie și/sau de consilierul-auditor pentru proceduri comerciale în termenul prevăzut în avizul de deschidere.
                  
               2.   RETRAGEREA PLÂNGERII ȘI ÎNCHEIEREA PROCEDURII
         
         
                     (5)
                  
                  
                     Prin scrisoarea din 24 iunie 2020, reclamanții au informat Comisia că își retrag plângerea.
                  
               
                     (6)
                  
                  
                     În conformitate cu articolul 9 alineatul (1) din Regulamentul (UE) 2016/1036, procedura poate fi încheiată dacă plângerea este retrasă, cu excepția cazului în care încheierea nu ar fi în interesul Uniunii.
                  
               
                     (7)
                  
                  
                     Ancheta nu a dezvăluit niciun motiv care să arate că o continuare a cazului ar fi în interesul Uniunii. Cu toate acestea, Comisia a luat de asemenea act de o hotărâre din 26 mai 2020 a Departamentului de Comerț al Statelor Unite în urma unei anchete antidumping și antisubvenții asupra importurilor de anumite capse de oțel lipite în benzi din Republica Populară Chineză, care sunt tipuri de produs ale produsului în cauză. Dat fiind riscul ridicat al producerii de diversiuni ale fluxurilor comerciale în viitor, Comisia va analiza tendințele statistice ale importurilor din China ale produsului în cauză timp de 24 de luni de la data publicării prezentei decizii. Astfel, Comisia va putea să evalueze necesitatea potențială a inițierii unei noi anchete în conformitate cu cerințele din regulamentul de bază.
                  
               
                     (8)
                  
                  
                     Prin urmare, Comisia a concluzionat că procedura antidumping privind importurile în Uniune de minicuie și agrafe originare din Republica Populară Chineză ar trebui încheiată fără impunerea de măsuri.
                  
               
                     (9)
                  
                  
                     Părțile interesate au fost informate în consecință și li s-a acordat posibilitatea de a prezenta observații. Nicio parte interesată nu a formulat obiecții față de încheiere.
                  
               
                     (10)
                  
                  
                     Prezenta decizie este în conformitate cu avizul comitetului instituit prin articolul 15 alineatul (1) din Regulamentul (UE) 2016/1036 și al Comitetului Codului vamal instituit prin articolul 285 din Regulamentul (UE) nr. 952/2013,
                  
               ADOPTĂ PREZENTA DECIZIE:
         
            Articolul 1
            Procedura antidumping privind importurile de minicuie și agrafe încadrate în prezent la codurile NC ex 7317 00 20, ex 7317 00 60, ex 7317 00 80, ex 7326 20 00, ex 7616 10 00, 8305 20 00 și ex 8308 10 00 (codurile TARIC 7317002040, 7317006040, 7317008040, 7326200040, 7616100040 și 8308100040), originare din Republica Populară Chineză, se încheie.
         
         
            Articolul 2
            Codurile TARIC menționate la articolul 1 sau orice coduri viitoare echivalente rămân deschise timp de 24 de luni de la data publicării prezentei decizii, pentru a-i permite Comisiei să urmărească tendințele statistice ale importurilor de minicuie și agrafe în conformitate cu articolul 56 alineatul (5) din Regulamentul (UE) nr. 952/2013.
         
         
            Articolul 3
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.
         
         
            Adoptată la Bruxelles, 14 august 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 176, 30.6.2016, p. 21.
         
            (2)  JO L 269, 10.10.2013, p. 1.
         
            (3)  JO C 425, 18.12.2019, p. 21.